CELEX: 32020R2080
Language: fi
Date: 2020-12-09 00:00:00
Title: Komission täytäntöönpanoasetus (EU) 2020/2080, annettu 9 päivänä joulukuuta 2020, tiettyjen tavaroiden luokittelusta yhdistettyyn nimikkeistöön

15.12.2020   
               
               
                  FI
               
               
                  Euroopan unionin virallinen lehti
               
               
                  L 423/3
               
            
         KOMISSION TÄYTÄNTÖÖNPANOASETUS (EU) 2020/2080,
         annettu 9 päivänä joulukuuta 2020,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä joulukuuta 2020.
            
               
                  Komission puolesta,
               
               
                  puheenjohtajan nimissä
               
               Gerassimos THOMAS
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Suolatut ja kuivatut tomaatinpuolikkaat, välittömään kulutukseen soveltuvat. Suolapitoisuus on 10,65–17,35 painoprosenttia. Eri suolapitoisuuksien perusteella tuote jaetaan laatuluokkiin, joilla on eri käyttötarkoitukset.
                        Tuotantoprosessissa tuoreet tomaatit leikataan, suolataan ja jätetään sen jälkeen auringon kuivatettaviksi. Suolauksen päätehtävänä on maustaminen sekä eri laatuluokkien muodostaminen. Suolauksen toissijainen vaikutus on tuotteen kuivumisen nopeuttaminen ja säilöminen.
                        Tuote pakataan erikokoisissa tyhjiöpakkauksissa pahvirasioihin, jotka säilytetään alle 5 °C:n lämpötilassa.
                     
                     
                        2002 10 90 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 2002 , 2002 10  ja 2002 10 90  nimiketekstien mukaisesti.
                        Nimikkeeseen 0711  kuuluvat kasvikset, jotka on käsitelty ainoastaan siksi, että ne säilyvät väliaikaisesti kuljetuksen tai varastoinnin ajan ennen käyttöä, edellyttäen etteivät ne siinä tilassa sovellu välittömään kulutukseen. Koska tuote soveltuu välittömään kulutukseen, sen luokittelu nimikkeeseen 0711  ei tule kyseeseen.
                        Nimikkeeseen 0712  kuuluvat kuivatut kasvikset, joita ei ole enempää valmistettu.
                        Suolausta menetelmänä ei mainita ryhmässä 7. Se katsotaan lisävalmistamiseksi, koska kuivausprosessit eivät välttämättä edellytä suolan lisäämistä. Luokittelu nimikkeeseen 0712  ei tästä syystä tule kyseeseen.
                        Tuote on sen vuoksi luokiteltava CN-koodiin 2002 10 90  muulla tavalla kuin etikan tai etikkahapon avulla valmistetuiksi tai säilötyiksi tomaateiksi.